open-index/open-wikipedia-markdown huggingface dataset:
Цæссыгты фæндаг

**Цæссыгты фæндаг** () у XIX æнусы фондз индейаг адæмы ралидзын кæныны цауæн йæ ном.

1829 азы Джорджийы ссардтой сызгъæрин, уымæй райдыдта „сызгъæрин тæфсæг“, адæм багуылф кодтой регионмæ схъæздыг уæвыны монцæй. Уыцы æууæлты Джорджийы цæрæг черокиаг адæм АИШ-ы рæзтæн цæлхдур фæци, æмæ йæ ралидзын кæныны фæнд фæзынди. АИШ-ы президент Эндрю Джексон йæ къух сæвæрдта индейæгтæ депортацийы тыххæй бардзырды бын ().

Черокиаг æмæ æндæр ралидзынгæнинаг адæмты хуыдтой «фондз цивилизацигонд знæмы», уый тыххæй æмæ европæйагау цард кодтой, амæдтой-иу бирæуæладзыгон хæдзæрттæ, сæ сывæлæтты америкаг скъолатæн цæуын кодтой, уагътой газеттæ. Черокиæгты фæтæг Джон Росс йæ адæмы хъахъхъæнын байдыдта тæрхондоны.

1832 сæйраг тæрхондон президенты бардзырд æнæзакъононыл банымадта: черокиаг адæм сæхи зæххыл цæрынц æмæ АИШ-ы бардзырд дзы нæ кусы, зæгъгæ.

Уыцы тæрхонмæ нæкæсгæйæ, 1838 азы 7 мин æфсаддоны тыхæй рацæуын кодтой индейæгты. Сæ ног бæстæ хъуамæ суаид Индейаг территори, ныр Оклахомæ æмæ Арканзасы штаттæ кæм сты, уыцы ран. Индейæгтæй бирæ цыдысты къахæй, кæд æмæ сын 600 уæрдоны радих кодтой, уæддæр. Фæндагыл 2—6 мин адæймаджы (17 минæй) фæмардысты.

«Индейаг территоримæ» ратæрдæуыдысты фондз знæмы: чоктойæгтæ — 1831 азы, семинолтæ — 1832 азы, маскогтæ — 1834 азы, чикасойæгтæ — 1837 азы æмæ черокиæгтæ — 1838 азы.

## Литературæ
* Anderson, William L., ed. *Cherokee Removal: Before and After*. Athens, Georgia: University of Georgia Press, 1991.
* Carter, Samuel. *Cherokee Sunset: A Nation Betrayed*. New York: Doubleday, 1976. ISBN 0-385-06735-6.
* Ehle, John. *Trail of Tears: The Rise and Fall of the Cherokee Nation*. New York: Doubleday, 1988. ISBN 0-385-23953-X.
* Foreman, Grant. *Indian Removal: The Emigration of the Five Civilized Tribes of Indians*. Norman, Oklahoma: University of Oklahoma Press, 1932, 11th printing 1989. ISBN 0-8061-1172-0.
* Remini, Robert V. *Andrew Jackson and his Indian Wars*. New York: Viking, 2001. ISBN 0-670-91025-2.
* Wallace, Anthony F.C. *The Long, Bitter Trail: Andrew Jackson and the Indians*. New York: Hill and Wang, 1993. ISBN 0-8090-1552-8 (paperback); ISBN 0-8090-6631-9 (hardback).

Категори:Адæмты депортацитæ
Категори:АИШ-ы истори
Охриды Сыгъдæг Клименты базæ

thumb|Сакъадахы астæуккаг хай, ис дзы æртæ станцæйы: болгайраг Охриды Сыгъдæг Клименты æмæ Академийы æмæ испайнаг Хуан Карлос I
**Охриды Сыгъдæг Клименты базæ** у болгайраг иртасæн станцæ Антарктикæйы, Смоленсчы (Ливингстоны) сакъадахыл. Йæ координатæтæ сты: .

Станцæйы бындур сæвæрдтой 1988-æм азы, куыд Софияйы университеты базæ, 1993 азы радтой ын Сыгъдæг Клименты ном — Климент (840—916) уыд Болгарийы фыццаг алчер, ахуыргонд æмæ рухстауæг, йæ ном Софияйы университет дæр хæссы.

Станцæ бабæрæг кæнынмæ 2005 азы сакъадахмæ æрбацыд Болгарийы президент Георгий Пырванов.

Охриды Сыгъдæг Клименты базæмæ хæстæг, уыцы иу бакæлæны былгæроныл, лæууы испайнаг станцæ Хуан Карлос I дæр.

## Картæтæ
thumb|left|Базæ 2012-æм азы
thumb|left|Базæйы сæйраг агъуысты уынд хохы фоныл
* Л. Иванов. Св.&nbsp;Климент Охридски, о.&nbsp;Ливингстън. Топографска карта в мащаб 1:1000.  София: Комисия по антарктическите наименования, 1996.
* Л. Иванов.  Антарктика: Остров Ливингстън и острови Гринуич, Робърт, Сноу и Смит.  Топографска карта в мащаб 1:120000.  Троян: Фондация Манфред Вьорнер, 2009.  ISBN 978-954-92032-4-0

## Æддаг æрмæг
* Болгайраг антарктикон институт   
* Antarctic Place-names Commission of Bulgaria 

Категори:Антарктикон станцæтæ
Категори:Болгари
Гётеборг

**Гётеборг** ( []) у Швецийы дыккæгæм стырдæр сахар (Стокгольмы фæстæ), Каттегаты былыл.

## Фиппаинæгтæ

*
Мальмё

**Мальмё** () у Швецийы æртыккæгæм стырдæр сахар (Гётеборг æмæ Стокгольмы фæстæ).

Лæууы донкъубал Эресунны былыл, Копенгагенæй 4 километры æддæмæ.

## Фиппаинæгтæ

*
Сконе (лен)

**Ско́не** () у провинци (лен) Швецийы хуссары. Йæ централон сахар у Мальмё.

## Административон дих

## Фиппаинæгтæ

*
26 январы

**26 январы**, иронау **тъæнджы мæйы 26-æм бон** — азы 26-æм бон.

## Бæрæгбæттæ æмæ сæрмагонд бонтæ
* Австралийы бон
* Таможнæйы кусæджы бон

## Цаутæ
* 1788 — Сиднеййы бындурæвæрды бон, уыцы сахар сси Австралийы фыццаг европæйаг цæрæнуат.
* 1911 — стахти фыццаг гидроплан, йæ пилот уыд Глен Кёртис.
* 1924 — Советты дыккаг съезды уынаффæмæ гæсгæ Петрограды ном аивтой Ленинградмæ.

## Ацы бон райгуырдысты
* 1880 — Дуглас Макартур, америкаг æфсæддон инæлар. Корейаг хæсты рæстæг 1951 азы Макартуры фæндыди аппон хæцæнгæрзтæй спайда кæнын, æмæ уый тыххæй йæ аиуварс кодтой.
* 1921 — Юрий Озеров, кинорежиссёр, Советон Цæдисы адæмон артист.
* 1921 — Акио Моритæ, япойнаг бизнесмен, компани «Сони»-йы бындурæвæрæг.

## Ацы бон амардысты
* 1824 — Жан Луи Андре Теодор Жерико (), францаг нывгæнæг (р.&nbsp;1791 азы).
* 1831 — Антон Дельвиг (р.&nbsp;1798), поэт, романсты автор, рауадзæг, Пушкины хæлæр.

Категори:Бонтæ
Андалуси

**Андалуси** () у автономон æмбалад Испанийы хуссары. Андалусийы сæйраг сахар у Севилья.

## Фиппаинæгтæ

*
Лунд

**Лунд** ( []) у сахар Швецийы Сконейы провинцийы. Йæ ном нысан кæны «*[[къох]]*».

Лунды цæрынц 82 800 адæймаджы (2010). Уыимæ ма ис цалдæр мины студенттæ.

Куыд уырныдæуы, сахар фæзынди 990-æм азы, ацы зæхх Данийы сконды ма куы уыд, уæд. Фæстæдæр сахар сси чырыстон дины парахат кæныны артдзæст, ам уыд архиепископы бадæн æмæ Лунды кафедралон аргъуан (1103-æм азы амад).

Лунды университет кусын байдыдта 1666-æм азы æмæ ныртæккæ у Скандинавийы стырдæр университеттæй иу.

## Фиппаинæгтæ

*
Швецийы кронæ

**Швецийы кронæ** () у Швецийы националон валютæ. ISO&nbsp;4217 код у **SEK**. 1 кронæ = 100 эрейы ().

Кронæ зилдухмæ бацыдис 1873-æм азы Скандинавийы валютон цæдисы фæзынды фæстиуæгæн æмæ баивта бæстæйы раздæры валютæ — *риксдалер*. Дани, Норвеги æмæ Швецийы территорийыл зилдух-иу кодта иумæйаг валютæ суанг Фыццаг дунеон хæсты онг. Уый фæстæ валютон цæдис фехæлдис æмæ йæ раздæры уæнгтæ сæхи валютæтæ уадзын байдыдтой, уыдонæй алчидæр дарддæр йæ *кронæ* хуыдта, афтæмæй. Кæс Данийы кронæ, Исландийы кронæ, Норвегийы кронæ.

Кæд Швеци Европæйы Цæдисы уæнг у, уæддæр евромæ йæ валютæ нæ раивта.

Категори:Швеци
Категори:Кронæтæ
Категори:Валютæтæ
Вестрæ-Гёталанд

**Ве́стрæ-Гёталанд** () у лен Швецийы ныгуылæны. Йæ централон сахар у Гётеборг (паддзахады дыккæгæм стырдæр сахар).

## Вестрæ-Гёталанды коммунæтæ
* Але
* Алингсос
* Бенгтсфорс
* Боллебюгд
* Бурос
* Варæ
* Венерсборг
* Воргордæ
* Гётеборг
* Гресторп
* Гулльспонг
* Дальс-Эд
* Йётене
* Карлсборг
* Кунгэльв
* Лерум
* Лидчёпинг
* Лилла-Эдет
* Люсечиль
* Мариестад
* Марк
* Меллеруд
* Мёльндаль
* Мункедаль
* Омоль
* Партилле
* Свенъюнгæ
* Скара
* Стенунгсунд
* Стрёмстад
* Сутенес
* Танум
* Тёребудæ
* Тибру
* Тидахольм
* Транему
* Тролльхеттан
* Уддеваллæ
* Ульрисехамн
* Уруст
* Фальчёпинг
* Фергеландæ
* Херръюнгæ
* Херрюдæ
* Чёрн
* Шёвде
* Экерё
* Эссунгæ
* Ю

## Фиппаинæгтæ

*
Йёнчёпинг

**Йёнчёпинг** () у сахар провинци Смоланды, Веттерны былтыл.

## Зындгонд цæргутæ
* Нинæ Перссон (The Cardigans)
* Йон Бауэр — зындгонд шведаг нывгæнæг-илюстратор

## Фиппаинæгтæ

Категори:Швецийы сахартæ
28 январы

**28 январы**, иронау **тъæнджы мæйы 28-æм бон** — азы 28-æм бон.

## Бæрæгбæттæ æмæ сæрмагонд бонтæ

## Цаутæ
* 1724 — Пётр I-ы указмæ гæсгæ байгом сты Зонæдты академи æмæ Бетъырбухы университет.
* 1820 — Уырыссаг зæххыалыварс балцы наутæ «Восток» æмæ «Мирный» ссардтой ног континент — Антарктидæ.
* 2009 — Рауль Кастро Мæскуымæ ’рбацыди. Уый у, Советон Цæдисы фехæлды фæстæ, Кубæйы разамонæджы фыццаг æрбацыд Уæрæсемæ.

## Ацы бон райгуырдысты
* 1457 — Генрих VII (), Англисы къарол (ам.&nbsp;1509).
* 1853 — Хосе Хулиан Марти, кубæйаг революционер æмæ фыссæг, Кубæйы националон хъæбатыр (испайнæгты ныхмæ тохы рæстæг фæмард 1895 азы).

## Ацы бон амардысты
* 1864 — Бенуа Поль Эмиль Клапейрон (), францаг физик æмæ инженер (р.&nbsp;1799).
* 1881 — Фёдор Достоевский (р.&nbsp;1821), уырыссаг фыссæг.
* 1969 —  Дзаболаты Хазби, ирон поэт (р. 1931-æм азы).
* 2002 — Астрид Линдгрен (), шведаг фыссæг (р.&nbsp;1907).

Категори:Бонтæ
13 февралы

## Бæрæгбæттæ æмæ сæрмагонд бонтæ

## Цаутæ
* 1945
** Советон Æфсад байста Будапешт (Венгри).
** Изæрыгон АИШ-ы æмæ Стыр Британийы бомбæкалæн хæдтæхджытæ байдыдтой бомбæтæ Дрезденмæ калын. Сахары пырхгонд æрцыд, йæ цæрджытæй амардысты 25—40 мин.
* 1956 — скуыста советон антарктикон станцæ «Мирный».
* 1960 — Франц йæ аппон бомбæ фыццаг хатт афæлвæрдта Сахарæйы.

## Ацы бон райгуырдысты
* 1769 — Иван Крылов (ам.1844), уырыссаг поэт.
* 1883 — Евгений Вахтангов (ам.1922), актёр æмæ театралон режиссёр.

## Ацы бон амардысты

Категори:Бонтæ
25 январы

**25 январы**, иронау **тъæнджы мæйы 25-æм бон** — азы 25-æм бон.

## Бæрæгбæттæ æмæ сæрмагонд бонтæ

## Цаутæ
* 1554 — Сыгъдæг Павелы бон Бразилийы хуссар-скæсæны иезуиттæ сахар Сан-Паулуйы бындур сæвæрдтой.
* 1878 — уырыссаг торпедæйæ туркаг пароход фæдæлдон, уый уыд торпедæйæ пайда кæныны дунейы фыццаг æнтыстджын цау.

## Ацы бон райгуырдысты
* 1938 — Владимир Высоцкий, зындгонд советон зарæггæнæг, поэт æмæ актёр (ам. 1980).

## Ацы бон амардысты
* 1938 — Евгений Поливанов, советон лингвист, полиглот, æвзæгты политикæйы архайæг (р. 1891).

Категори:Бонтæ
24 январы

**24 январы**, иронау **тъæнджы мæйы 24-æм бон** — азы 24-æм бон.

## Бæрæгбæттæ æмæ сæрмагонд бонтæ

## Цаутæ

## Ацы бон райгуырдысты

## Ацы бон амардысты
* 1997 — Владимир Соколов, советон уырыссаг поэт (р.&nbsp;1928).
* 2004 — Леонидас да Силвæ () (р.&nbsp;1913), зындгонд бразилиаг футболист.
* 2005 — Владимир Савченко, уырыссаг фыссæг-фантаст (р.&nbsp;1933).

Категори:Бонтæ
18 февралы

## Бæрæгбæттæ æмæ сæрмагонд бонтæ
* Гамбийы хæдбардзинады бон.

## Цаутæ
* 1855 — Александр II Уæрæсейы император сси. Фæстæдæр схондзысты йæ Александр II Сæрибаргæнæг.
* 1932 — Япон расидти Манчжоу-гойы (Маньчжурийы) хæдбардзинад.

## Ацы бон райгуырдысты
* 1952 — Барыкин Александр (ам.2011), зындгонд рок-музыкант, зарæггæнæг, поэт æмæ композитор.

## Ацы бон амардысты
* 1564 — Микеланджело Буонарроти, италиаг нывгæнæг.
Категори:Бонтæ
Гаванæ

**Гава́нæ** ( , æххæст ном у *San Cristóbal de La Habana*) у Кубæйы сæйраг сахар, паддзахады экономикон æмæ культурон центр. Йæ фæзуат у 724 км².

## Æфсымæрон сахартæ

*  Афинæтæ, Грекъ
*  Белу-Оризонти, Бразили
*  Веракрус, Мексикæ
*  Глазго, Стыр Британи
*  Исфахан, Иран
*  Кадис, Испани
*  Каракас, Венесуэлæ
*  Констанцæ, Румыни
*  Куско, Перу
*  Мадрид, Испани
*  Мæскуы, Уæрæсе
*  Мехико, Мексикæ
*  Минск, Белорусси
*  Мобил, АИШ
*  Рио-де-Жанейро, Бразили
*  Роттердам, Нидерландтæ
*  Сальвадор, Бразили
*  Сан-Паулу, Бразили
*  Синтрæ, Португали
*  Стамбул, Турк
*  Тæхран, Иран
*  Толедо, Испани
*  Хихон, Испани


## Фиппаинæгтæ

*
Æхсæнадæмон фонетикон алфавит

thumb|Фонетикон алфавиты дæнцæг: аббревиатурæ IPA куыд зæлы англисагау
**Æхсæнадæмон фонетикон алфавит** (; ) у латинаг алфавиты бындурыл конд нысæнтты системæ æвзæгты зæлтæ транскрипци кæнынмæ. Уыцы алфавит сарæзта æмæ йæ дарддæр парахат кæны Æхсæнадæмон фонетикон ассоциаци.

## Фонетикон афлавиты таблицæтæ англисагау

**Æмхъæлæсонтæ** ():

**Хъæлæсонтæ** ():

Категори:Æвзагзонынад
Португайлаг æвзаг

**Португайлаг æвзаг** () у португайлаг адæмы мадæлон æвзаг. Уый у ромайнаг æвзаг. Дзурынц ыл 220 милуан адæймаджы.

## Кæс ноджы
* Портуньол

*
Категори:Ромайнаг æвзæгтæ
Хъæууон хæдзарад

**Хъæууон хæдзарад** у экомикæйы къабаз, кæцы цæрджытæн дæтты хойраг (хæринаг) æмæ индустрийы иуæй-иу къабæзтæн хомаг. Ацы къабаз у ахсджиагдæртæй иу, алы бæстæйы дæр дзы кусынц. Дунейы хъæууон хæдзарады чи кусы, уыдоны нымæц у иу миллиардæй фылдæр.

Индустрийæ хъауджыдæр хъæууон хæдзарады куыст æнгом баст у æрдзы тыхтимæ, зæхх у йæ сæйраг кондады фæраз.

Ныртæккæ сурзæххы дæсæм хайы бæрц хуымгæнд у, 24% та сты хизæнтæ.

## Къабæзтæ
Хъæууон хæдзарады къабæзты ’хсæн ис:
# Зайæгойты куыст. Уый дих кæны, цы зайæгойты куыст кæны, уымæ гæсгæ:
#* хоры культурæ (мæнæу, хъæбæрхор, сылмæнæу, сысджы, пырындз, нартхор, сауфагæ, сорго æмæ æнд.);
#* хъæдуры культурæ (тымбылхъæдур, хъæдур, тъæпæн хъæдур, сойæ æмæ æнд.);
#* холладжы культурæ (холлагкæрдæджытæ, силосы культурæтæ, холладжы уидагдыргъ æмæ æнд.);
#* техникон культурæ: а) хойраджы культурæтæ (сæкæры хъæз, сæкæры цæхæра, крахмалджын культурæтæ, хосгæнæн культурæтæ); б) хъуымацуафæн культурæтæ (бæмбæггаг, гæн, лыстæг гæн, джут); в) каучукхæсджытæ (гевей);
#* бахча-халсары культурæ: а) картоф, б) сыфон культурæтæ (къабуска, салат, голмандзы, хъонтхора, сыфон басгæрдæг æмæ æнд.); в) дыргъы культурæ (пъамидор, джитъри, нас, дæргънас, патиссон, бадырджан, цывзы); г) хъæдындзы культурæ (хъæдындз æмæ нуры); д) уидагдыргътæ (уырыдзы, хæргæ цæхæра, урсуидаг, басгæрдæг, маламар, хуыдырбулкъ, мæйбулкъ, булкъ æмæ æнд.); е) бахчайы культурæ (харбыз, неси, нас æмæ æнд.);
#* цитрусы культурæ (апельсин, грейпфрут, мандарин, лимон, бергамот æмæ æнд.);
#* тонус цырынгæнаг культурæтæ (наркотикон культурæтæ, цай, къофи, какао);
#* зетийы æмæ эфирсойы культурæтæ: а) зетидæттæг культурæтæтæ (æхсынæн, касторгæрдæг, бæлтæрна, рапс, кунжут, бурхилон, гæн, лыстæг гæн, кокоспальмæ, зетидæттæг пальмæ, оливæйы бæлас); б) эфирсойы культурæтæ (чиндзи, хорнæмыгон, фыдхос æмæ æнд.);
#* сæнæфсиргуыст;
#* дыргъ;
#* зокъогуыст;
# фосдарыны куыст () 
#* хъомдарыны куыст (*выращивание [[:ru:Крупный рогатый скот|крупного рогатого скота]]*);
#* фысвосдарыны куыст;
#* сæгътæ дарыны куыст;
#* тæрхъусдарынад;
#* бæхдарыны куыст;
#* бындздарыны куыст;
#* дыдынбындз дарыны куыст ();
#* сырддзармы куыст (*звероводство*);
#* кæсагдарыны куыст (*рыбоводство*);
#* марикультурæ;
#* сагтæ дарыны куыст;
#* маргъдарыны куыст;
#* хуыдарыны куыст;
#* теуадарыны куыст;
#* цыллæйы куыст;
# кæсагдзуан.

## Æддаг æрмæг

* Хъæууон хæдзарады портал 

*
Лулео

**Лу́лео** () у сахар æмæ порт Швецийы цæгат-скæсæны, Норрботтен лены, Ботнийы бакæлæны былтыл. Цæрынц дзы 56 568 адæймаджы (2005).

## Галерей

Ныв:Luleå vanaf gemeentehuis 2.jpg|Лулеойы уынд
Ныв:Storgatan Luleå.JPG|Сæйраг уынг
Ныв:Lulea Kirche.jpg|Лулеойы аргъуан
Ныв:Luleå tekniska universitet.JPG|Лулеойы техникон университет


## Фиппаинæгтæ

Категори:Швецийы сахартæ
Норрботтен (лен)

**Норрбо́ттен** (, ) у лен Швецийы цæгаты. Уый у паддзахады æппæты стырдæр лен (фæзуатмæ гæсгæ). Йæ централон сахар у Лулео.

## Фиппаинæгтæ

*
Благоевграды облæст

**Благоевграды облæст** () у Болгарийы дыууын аст облæстæй иу. Облæсты автомобилон код у *Е*. Облæсты сконды ис географион регион Пирины Македони.

Облæст у бæстæйы хуссар-ныгуылæны. Йæ фæзуат — 6449,5 км² (бæстæйы æртыккаг стырдæр), цæрджыты нымæц — 323&nbsp;552 адæмаджы. Æмарæн у Кюстендилы облæст æмæ Софияйы облæстимæ цæгаты, Пазарджичы облæст æмæ Смоляны облæстимæ скæсæны, хуссары та æмарæн у Гречъы облæстытæ Централон Македони, Скæсæн Македони æмæ Фракиимæ, ныгуылæны та — Цæгате Македониимæ).

Облæст лæууы цæугæдон Струмæйы комы. Фæзуаты дзæвгар хай хохы у.

Административон центр — сахар Благоевград.

## Цæрджытæ
2011 азы бæрæггæнæнтæм гæсгæ 330 адæймаджы бæрцæй болгайрæгтæ сты 88,55 %, туркæгтæ — 6,0 %, цигайнæгтæ та — 3,43 %.

Цæрджыты 60,86 % — чырыстæттæ, 12,56 % — пысылмæттæ.

## Фиппаинæгтæ

*
Бургасы облæст

**Бургасы облæст** () у Болгарийы Хуссар-Скæсæйнаг регионы денджызгæрон облæст, у бæстæйы тæккæ стырдæр (7 748,1 км²). Цæрынц дзы 422&nbsp;458 адæймаджы.

Скæсæны облæсты арæн у Сау денджызы былгæрон, ныгуылæны сыхаг у Сливены æмæ Ямболы облæстытæ, цæгаты — Варнæйы æмæ Шумены облæстытæ, хуссары та — Турчимæ паддзахадон арæн.

Афæдзы рæстæмбис температурæ у 13&nbsp;°C.

Бургасы облæсты экономикæ размæцыдыл нымад у, уымæ хауы æппæт Болгарийы ÆМП-ы 5,22%. Бургасы ис порты комплекс — уыимæ нефты æмæ кæсæгахсджыты наулæууæнтæ — уыцы портмæ ласынц бæстæйы импорт æмæ экспорты 74%.

Æхсæнадæмон аэропорт Бургасмæ æрбатæхынц туристтæ сæ фæллад уадзынмæ. Облæсты денджызгæрон лæууынц бирæ курорттæ, сæ фылдæр змисджын пляжтимæ. Уыдонæй тæккæ зындгонддæр у егъау комплекс Хурджын был (). 2008 азы, фæллад уадзынмæ Бургасы облæстмæ чи ’рбацыдысты, ахæм уæрæсейæгты нымæцмæ 38% бафтыд; æдæппæт уыдысты 40 мин адæймаджы бæрц.

Облæсты экономикæйы сконды канд туризм æмæ транспорт рæзмæцыд не сты, фæлæ индустри дæр. Нефтехими æмæ нефты ракуыст индустриалон кондады ахсынц 70%. Æндæр къабæзтæ сты хæринаг æмæ сæн уадзæн индустри, текстилуафæн кондад.

## Бургасы облæсты хъæубæстæтæ
left|250px|thumb|Бургасы облæсты хъæубæстæтæ
# Айтос (хъæубæстæ)
# Бургас (хъæубæстæ)
# Камено (хъæубæстæ)
# Карнобат (хъæубæстæ)
# Малко-Тырново (хъæубæстæ)
# Несебыр (хъæубæстæ)
# Поморие (хъæубæстæ)
# Приморско (хъæубæстæ)
# Руен (хъæубæстæ)
# Созопол (хъæубæстæ)
# Средец (хъæубæстæ)
# Сунгурларе (хъæубæстæ)
# Царево (хъæубæстæ)


thumb|left|640px|Бургасы сæйраг фистæгон уынг, Александровскæ. Уазæгдон «Болгари»-йы уæлейæ конд къам



## Æддаг æрмæг
* Облæсты администраци , 

## Фиппаинæгтæ

*
Варнæйы облæст

**Варнæйы облæст** () у Болгарийы дыууын аст облæстæй иу. Облæст лæууы бæстæйы хуссар-скæсæны. Йæ скæсæны у Сау денджыз, æмарæн у Бургасы облæст, Добричы облæст æмæ Шумены облæстимæ.

Варнæйы облæсты фæзуат у 3820 км² (æдæппæт паддзахады фæзуатæй 3,44 %), цæрынц дзы 495&nbsp;056 адæймаджы (æдæппæт Болгарийы цæрджытæй 6,1 %). Варнæйæгтæ, Болгарийы рæстæмбис нымæцтимæ абаргæйæ, гуыргæ кæнынц фылдæр, мæлгæ та — къаддæр.

Цæрджыты разт азмæ гæсгæ:
1934 азы — 256 425
1946 — 266 617
1956 — 314 163
1965 — 366 855
1975 — 431 024
1985 — 464 945
1992 — 462 970
2001 — 462 218
2007 — 495 056
2025 — 610 000 (прогноз)

Цæрджыты этникон сконд: болгайрæгтæ — 85,3 %, туркæгтæ — 8,1 %, цигайнæгтæ — 3,3 %. Экономикæйы активон цæрджыты хай — 56 %, кæд æмæ бæстæйы астæуккаг у 46 %.

Облæсты ис генералон консулæдтæ — Польшæ, Уæрæсе æмæ Украинæйы.

[thumb|270px|Æрдзон ландшафт сахар [Девняйы цур]]
[thumb|270px|Курорт [Сызгъæрин змистæ]]

## Фиппаинæгтæ

*
Велико-Тырновойы облæст

**Велико-Тырновойы облæст** () у Болгарийы Цæгат-Централон регионы облæст.

Облæсты фæзуат у 4661 км², цæрынц дзы 291 121 адæймаджы. Ис дзы 14 сахары, дихгонд у 10 хъæубæстæйыл.

Астæузаманы Велико-Тырново болгайраг паддзахады сæйраг сахар уыд. Ныр дæр стыр удон ахадындзинад ис уыцы регионæн.

## Велико-Тырновойы облæсты хъæубæстæтæ
# Еленæ (хъæубæстæ)
# Горна-Оряховицæ (хъæубæстæ)
# Лясковец (хъæубæстæ)
# Павликени (хъæубæстæ)
# Полски-Трымбеш (хъæубæстæ)
# Сухиндол (хъæубæстæ)
# Стражицæ (хъæубæстæ)
# Свиштов (хъæубæстæ)
# Велико-Тырново (хъæубæстæ)
# Златарицæ (хъæубæстæ)

## Æддаг æрмæг
* Велико-Тырновойы облæсты сæргълæууæджы сайт , 
* Еленæйы хъæубæстæйы сайт  

## Фиппаинæгтæ

*
Видины облæст

**Видины облæст** () у Болгарийы облæст бæстæйы Цæгат-Ныгуылæн регионы. Æмарæн у Серби æмæ Румыниимæ, йæ цæгаты цæуы Дунай — Хуссар Европæйы ахсджиагдæр транспортон фæндæгтæй иу (Рейн — Майн — Дунай). Видин у, Дунайы цыдмæ гæсгæ куы цæуай, Болгарийы фыццаг цæугæдоны порт.

Видины облæст ахсы фæзуат 3033 км², цæрынц дзы 121 465 адæймаджы. 1960-æм азты фæстæ цæрджыты нымæц кæны къаддæр. Амы адæм лидзынц бæстæйы стырдæр сахартæм — уæлдайдæр Софиямæ. Рæсугъд æмæ сабыр облæст у, æмæ уый тыххæй уымæ дæр æрбацæуынц адæм, сæ фылдæр — ацæргæ пенсиисджытæ. Уымæй рæзы цæрджыты растæмбис кар.

thumb|left|Миджуры хохы уынд Сербийæ, арæны цæджындзтæ дæр фенæн ис
Облæсты бæрзонддæр бынат у Миджуры хох, Сербиимæ арæныл у. Уырдæм сцæуæн и æрмæст арæнгæсты барлæвæрдæй.

## Видины облæсты хъæубæстæтæ
Административон æгъдауæй облæст дихгонд у 11 хъæубæстæйыл:

# Белоградчик (хъæубæстæ)
# Бойницæ (хъæубæстæ)
# Брегово (хъæубæстæ)
# Грамадæ (хъæубæстæ)
# Димово (хъæубæстæ)
# Кулæ (хъæубæстæ)
# Макреш (хъæубæстæ)
# Ново-Село
# Ружинци (хъæубæстæ)
# Чупрене (хъæубæстæ)
# Видин (хъæубæстæ)

## Фиппаинæгтæ

*
Врацæйы облæст

**Врацæйы облæст** () у Болгарийы Цæгат-Ныгуылæн регионы облæст. Йæ цæгаты Румыниимæ æмарæн у.

Врацæйы облæст ахсы 3619,7 км², цæрынц дзы 223&nbsp;358 адæймаджы.

Облæсты цæгаты, Козлодуйы хъæубæстæйы, лæууы Болгарийы иунæг атомон электростанцæ.

## Врацæйы облæсты хъæубæстæтæ

Административон æгъдауæй облæст дихгонд у 10 хъæубæстæйыл:
# Борован (хъæубæстæ)
# Бяла-Слатинæ (хъæубæстæ)
# Хайредин (хъæубæстæ)
# Козлодуй (хъæубæстæ)
# Криводол (хъæубæстæ)
# Мездрæ (хъæубæстæ)
# Мизи (хъæубæстæ)
# Оряхово (хъæубæстæ)
# Роман (хъæубæстæ)
# Врацæ (хъæубæстæ)



## Æддаг æрмæг
* Врацæйы облæст  , 

*
Габровойы облæст

**Габровойы облæст** () у Болгарийы облæст бæстæйы центры. Йæ сконды 4 хъæубæстæйы ис: Габрово, Севлиево, Дряново æмæ Трявнæ.

Административон центр — сахар Габрово.

Облæсты территорийы фæзуат у 2023 км², цæрджыты нымæц — 137&nbsp;461. Куыстхъом адæмæй 5,6% сты æгуыст.

Афæдзы растæмбис температурæ — 10&nbsp;°C. Иуæй-иу ран хæхтæ митæй æмбæрзт баззайынц афæдз 110 боны дæргъы. Хъæддаг æрдз у хъæздыг, уымæн цуанонтæ æрбацæуынц Габровойы облæстмæ суанг фæсарæнтæй дæр.

Облæсты сæйраг индустрийы къабæзтæ сты арæзтад, къахæн индустри, раконды индустри. Индустриалон артдзæст у Севлиевойы хъæубæстæ (кондады 52,5%). Хъæууон хæдзарад облæсты нæ райтынг, уый тыххæй æмæ хæххон у, бæзнаг мæр дзы кадавар.

Ахсджиаг экономикæйы къабаз у туризм дæр. Цуан кæнынмæ æмæ историон фенддæгтæ фенынмæ æрбацæуынц бирæ адæм.

Болгари æмæ Уæрæсейы истори тынг ахсджиаг фарс уыд Шипкæйы æфцæджы хъахъхъæнынад (1877 азы дыккаг æмбис) — уыцы æфцæг Габровойæ 22 км хуссарырдæм у. Æрвылаз 3 мартъийы Шипкæйы æфцагыл болгайраг патриоттæ мысынц, Болгарийы хæдбардзинады сæрвæлтау чи фæмард, уыдоны нæмттæ.

2003 азы 3 мартъийы (Сан-Стефанойы бадзырдыл къух æрфыссыны бон), Болгарийы ссæрибарыл 125 азы куы сæххæст, бæрæгбонмæ æрбацыд Уæрæсейы президент Владимир Путин дæр, йæ болгайраг коллегæ Георгий Пырвановы хонæгæй.

## Фиппаинæгтæ

*
Добричы облæст

**Добричы облæст** () у Болгарийы Цæгат-Скæсæйнаг регионы облæст, йæ сæйраг сахар у Добрич (раздæры *Толбухин*).

Облæсты скæсæйнаг арæн у Сау денджызы былгæрон, цæгаты æмарæн у Румыниимæ, хуссары — Варнæйы æмæ Шумены облæстытимæ, ныгуылæны та — Силистрæйы облæстимæ.

Облæсты фæзуат у 4 719,7 км² (уымæй 12,3% хæхтæ), цæрынц дзы 215&nbsp;217 адæймаджы. Облæсты ис 215 цæрæнраны, уыдонæй 6 — сахартæ.

## Экономикæ
Уæлæмхасæн аргъ экономикæйы къабæзтæм гæсгæ 2004 азы уыд ахæм (млн левы):

Добричы облæсты ис бирæ бæзнаг зæххытæ, уый тыххæй дзы, Болгарийы æндæр облæстытимæ абаргæйæ, зæххы куыст размæцыд у. Уæлдайдæр бирæ дзы мæнæу æмæ æндæр хоры культурæтæ садзынц (базылд зæххы 54,7%), стæй зетиджын культурæтæ дæр (29%).

Облæсты индустрийы сæйраг нысан у хъæууон хæдзарады продукттæ бакусын: бынæттон куыройтæн æрвылбон уадзæн ис 200 тонны ссад, æппæт бæстæйы макъаронтæй 35% уадзынц Добричы облæсты. Ис дзы æхсыры куыстуæттæ дæр, кæнынц цыхт, туаг æхсыр, нæлхæ æмæ æндæр æхсыры продукттæ. Облæсты ис Болгарийы стырдæр маргъдарæн фабрикæ. 

Уыимæ ма Добричы облæсты уадзынц дарæс, къахыдарæс, текстиль, трикотаж, хъæдæрмæг, аразæн æрмæг æмæ а. д.

Облæсты траспорты бастдзинадæн стыр ахъаз у порт Балчик, стæй та сыхаг облæстыты: Варнæйы стыр денджызон порт, Силистрæйы Дунайы порт. Варнæйы æхсæнадæмон аэропорт у Добричæй 47 километры. Облæсты зæххыл мидæг Болгарийæ Румынимæ цæуы æфсæнвæндаг. Автомобилон фæндаг E-87 бæтты арæнгæсты пост Дуранкулак румынаг-болгайраг арæныл арæнгæсты пост Малко-Тырновоимæ (болгайраг-туркаг арæн Бургасы облæсты хуссары).

## Добричы облæсты хъæубæстæйтæ
left|240px|thumb|облæсты хъæубæстæйтæ
# Балчик (хъæубæстæ)
# Шаблæ (хъæубæстæ)
# Добрич (хъæубæстæ)
# Добричкæ (хъæубæстæ)
# Генерал-Тошево (хъæубæстæ)
# Каварнæ (хъæубæстæ)
# Крушари (хъæубæстæ)
# Тервел (хъæубæстæ)

Балчик æмæ Каварнæ сты денджызон курорттæ. Сæ пляжтæ хуссарырдæм здæхт сты — Болгарийы ахæмтæ бирæ нæй.

## Æддаг æрмæг
* Администраци Добричы облæсты  

*
Кырджалийы облæст

**Кы́рджалийы облæст** () у облæст Болгарийы хуссары. Административон центр у сахар Кырджали. Облæст цы территори ахсы, уый фæзуат у 3&nbsp;216 км², ома бæстæйы территорийы 2,9 %.

Кырджалийы облæст æмарæн у:
* ныгуылæны — Болгарийы Смоляны облæстимæ;
* цæгат-ныгуылæны — Пловдивы облæстимæ;
* цæгат-скæсæны — Хасковойы облæстимæ;
* хуссары — Грекъимæ (паддзахадон арæны дæргъ — 90 км).

Паддзахадон арæн облæсты разтæн стыр ахъаз у арæны сæрты æмгуыстад аразынæн. Облæсты территорийыл цæудзæн Æппæтевропæйаг транспортон къæлидор №9: Хельсинки — Бетъырбух — Мæскуы — Псков — Киев — Любашевкæ — Кишинёв — Бухарест — Русе — Димитровград — Маказæ — Александруполис. Уыцы къæлидоры рацарæзт у облæсты администрацийæн хуыздæр фидæны ныфс.

Кырджалийы сахарæй Пловдивы аэропортмæ фæндаг у 100 км даргъ; хæстæгдæр порт, Бургасмæ, — 255 км; Грекъимæ арæныл арæнгæсты пост «Капитан Андреево»-мæ — 133 км. Ног хæстæгдæр арæнгæсты пост — Маказæ — 2011-æм азы октябрæй цæттæ у, фæлæ нæма кусы, уый тыххæй æмæ грекъаг фарсæй фæндаджы арæзтад нæмæ фæци карз кризисы аххосæй.

Облæсты ис зды æмæ цинчы æрзæт, къахынц æй. Облæсты цæрджытæ кусынц ма хъæдæрмæджы, згъæркуысты, текстилы, дарæсы, тамакойы æмæ æндæр индустриты.

Историон фенддæгтæ æмæ Скæсæйнаг Родопыты рæсугъд æрдз фæдат дæттынц туризмæн дæр. Облæсты бон у æдæппæт 900 туристты бæрц æрхонын.

## Цæрджытæ
thumb|left|300px|Туркаг адæмы ахæлиу нырыккон Болгарийы картæйыл. Кырджалийы облæсты сты цæрджытæй фылдæр хай
Облæсты цæрджыты нымæц 2008 азы 15 июлмæ — 173 417 адæймаджы.

Сахар Кырджалийы йеддæмæ (50 868 цæрæджы) облæсты ис æндæр цыппар сахары: Ардино (4439 цæрæджы), Джебел (3292 цæрæджы), Крумовград (5605 цæрæджы) æмæ Момчилград (9306 цæрæджы). Уыимæ ма Кырджалийы облæсты территорийыл ис 465 хъæуы.

Кырджалийы облæст у, туркаг адæм цæрджыты фылдæр хай кæм сты, Болгарийы иунæг ахæм территори. Бынæттон турк сты 105 мины бæрц, ома цæрджыты 63,6% (сахар Кырджалийы — 62%).

Административон æгъдауæй облæст дихгонд у авд хъæубæстæйыл:
[thumb|230px|[1902 азы Кырджалийы алфамбылай зæххыты этникон сконд. Сырхбын хуыз — туркаг цæрджытæ, цъæх — болгайраг. Зæронд болгайраг картæйы фрагмент]]

## Политикæ
Болгайраг Адæмон æмбырды (парламенты) Кырджалийы облæсты депутаттæ сты фондз, уыдонæй алчидæр туркаг адæмыхаттæй:
* Ахмед Демир Доган
* Лютви Ахмед Местан
* Неджми Ниязи Али
* Ремзи Дурмуш Осман
* Юнал Тасим Тасим
Уыдонæй Али æмæ Доган æвзæрст сты фыццаг хатт, æндæртæ раздæры æрсидтыты дæр æвзæрст уыдысты.

[thumb|300px|[Крумовграды центр, дарды фенæн ис мæзджыты дзылат. 2006 азы конд ныв]]

## Истори
[thumb|left|300px|Морæхуыз сты, [Топханейы бадзырдмæ гæсгæ Туркмæ чи бахауыдысты, уыцы зæххытæ]]
Кырджалийы облæст уыд автономон Скæсæн Румелийы сконды, цалынмæ 1886-æм азы нæ бацыд Османты империйы сæйраг зæххытæм Топханейы бадзырдмæ гæсгæ. Фæстæдæр хæдбар Болгарийы паддзахад уыцы зæххытæ фæстæмæ райста XX æнусы райдиан Балканы хæстыты фæстиуæгæн.



## Æддаг æрмæг
* Официалон сайт ,

## Фиппаинæгтæ

*
Кюстендилы облæст

**Кюстендилы облæст** () у Болгарийы Хуссар-Ныгуылæн регионы облæст. Йæ административон центр у сахар Кюстендил.

Облæсты цæрынц 155 907 адæймаджы (2008 азы 15 июлмæ).

Цæгаты облæст æмарæн у Перничы облæстимæ, скæсæны — Софияйы облæстимæ, хуссары — Благоевграды облæстимæ, ныгуылæны та — Серби æмæ Македониимæ.

Облæст цы территори ахсы, уый фæзуат у 3084,3 км² (Болгарийы фæзуатæй 2,7 %).

Административон æгъдауæй облæст дихгонд у фараст хъæубæстæйыл:
thumb|left|200px|Кюстендилы облæсты хъæубæстæтæ
# Бобов-Дол;
# Бобошево;
# Дупницæ;
# Кочериново;
# Кюстендил;
# Невестино;
# Рилæ;
# Сапарева-Баня;
# Трекляно.

Кюстендилы сахары йеддæмæ облæсты ма ис æндæр 6 сахары — Бобов-Дол, Бобошево, Дупницæ, Кочериново, Рилæ æмæ Сапарева-Баня. Æдæппæт цæрæнуæтты нымæц у 182.

Кюстендилы облæсты лæууы болгайраг нацийы сæйрагдæр кувæн бынæттæй иу — Рилæйы моладзандон. 1983 азы ЮНЕСКО йæ рахуыдта дунейы культурæйы хæзна. Хæххон моладзандоны алфамбылай цы зæххытæ и, уыдоныл 1986 азы арæзт æрцыд æрдзæвæрæн «Рилы моладзандоны хæхтæ» (3676,5 га).

Облæсты ис, сæ бæрзæнд 2000 метрæй фылдæр кæмæн у, дæсгай ахæм цъуппытæ: Голям купен (2731 м), Чернæ полянæ (2716 м), Рилец (2713 м), Поповæ капæ (2704 м) æмæ æндæртæ.

## Фиппаинæгтæ

*
Ловечы облæст

**Ловечы облæст** () у Болгарийы Цæгат-Централон регионы облæст.

Административон центр у сахар Ловеч (42 134 цæрæджы).

Облæст цы территори ахсы, уый фæзуат у 4132 км², ома бæстæйы территорийы 3,7 %.

Облæст æмарæн у
* цæгаты — Плевены облæстимæ;
* цæгат-скæсæны — Велико-Тырновойы облæстимæ;
* ныгуылæны — Врацæйы облæстимæ;
* хуссар-ныгуылæны — Софияйы облæстимæ;
* скæсæны — Габровойы облæстимæ;
* хуссары — Пловдивы облæстимæ.

## Цæрджытæ
Облæсты цæрджытæ 2008 азы 15 июлмæ уыд 159&nbsp;878 адæймаджы. Сахар Ловечы йеддæмæ, облæсты ма ис æндæр авд сахары — Априлци (3188 цæрæджы), Летницæ (4246 цæрæджы), Луковит (10 257 цæрæджы), Тетевен (11 213 цæрæджы), Троян (24 399 цæрæджы), Угырчин (2920 цæрæджы), Ябланицæ (2955 цæрæджы). Уыимæ ма Ловечы облæсты территорийыл 142 хъæуы ис.

Административон æгъдауæй облæст дихгонд у 8 хъæубæстæйыл:
left|250px|thumb|Ловечы облæсты хъæубæстæтæ
# Априлци (хъæубæстæ) (3579 адæймаджы),
# Летницæ (хъæубæстæ) (5604),
# Луковит (хъæубæстæ) (20 374),
# Ловеч (хъæубæстæ) (57 358),
# Угырчин (хъæубæстæ) (7365),
# Тетевен (хъæубæстæ) (23 012),
# Троян (хъæубæстæ) (36 096),
# Ябланицæ (хъæубæстæ) (6490).

[thumb|220px|[XIV æнусы арæзт Сыгъдæг Ильяйы аргъуан Тетевены сахары, Ловечы облæст]]

## Фиппаинæгтæ

*
Монтанæйы облæст

**Монтанæйы облæст** () Болгарийы Цæгат-Ныгуылæн регионы облæст. Административон центр — сахар Монтанæ.

Облæст цы территори ахсы, уый фæзуат у 3635 км².

Облæст æмарæн у
* цæгат-ныгуылæны — Видины облæстимæ;
* ныгуылæны — Сербиимæ;
* скæсæны — Врацæйы облæстимæ;
* хуссары — Софияйы облæстимæ;
* цæгаты, цæугæдон Дунайы фæстæ, — Румыниимæ.

## Цæрджытæ
2008 азы 15 июлмæ облæсты цæрынц 164 338 адæймаджы. Монтанæйы сахары йеддæмæ, облæсты ис ма æндæр авд сахары: Берковицæ (14729 цæрæджы), Бойчиновци (1706 цæрæджы), Брусарци (1391 цæрæджы), Вылчедрым (4086 цæрæджы), Выршец (6645 цæрæджы), Лом (26708 цæрæджы), Чипровци (2122 цæрæджы). Уыимæ ма Монтанæйы облæсты территорийыл лæууынц 121 хъæуы.

left|240px|thumb|Монтанæйы облæсты хъæубæстæтæ
Административон æгъдауæй облæст 11 хъæубæстæйыл дихгонд у:
# Берковицæ (хъæубæстæ) (20 589 адæймаджы),
# Бойчиновци (хъæубæстæ) (10 042 адæймаджы),
# Брусарци (хъæубæстæ) (5508 адæймаджы),
# Георги-Дамяново (хъæубæстæ) (3069 адæймаджы),
# Лом (хъæубæстæ) (32 620 адæймаджы),
# Медковец (хъæубæстæ) (4444 адæймаджы),
# Монтанæ (хъæубæстæ) (59 694 адæймаджы),
# Чипровци (хъæубæстæ) (4126 адæймаджы),
# Вылчедрым (хъæубæстæ) (10 756 адæймаджы),
# Выршец (хъæубæстæ) (8796 адæймаджы),
# Якимово (хъæубæстæ) (4694 адæймаджы).

## Фиппаинæгтæ

*
Пазарджичы облæст

**Пазарджичы облæст** () у Болгарийы Хуссар-Централон регионы облæст.

Административон центр — сахар Пазарджик (79 687 цæрæджы).

Облæст цы территори ахсы, уый фæзуат у 5549 км². Облæст æмарæн у
* цæгат-ныгуылæны — Софияйы облæстимæ;
* скæсæны — Пловдивы облæстимæ;
* хуссар-ныгуылæны — Благоевграды облæстимæ;
* хуссары — Смоляны облæстимæ.

## Цæрджытæ
2008 июлмæ облæсты цардысты 302 204 адæймаджы. Сахар Пазарджичы йеддæмæ облæсты ма ис æндæр 12 сахары — Батак (3723 цæрæджы), Белово (4232 цæрæджы), Брацигово (4571 цæрæджы), Велинград (25 730 цæрæджы), Ветрен (3403 цæрæджы), Костандово (4411 цæрæджы), Панагюриште (19 146 цæрæджы), Пештерæ (20 958 цæрæджы), Ракитово (8542 цæрæджы), Септември (8772 цæрæджы), Стрелчæ (4553 цæрæджы) æмæ Сырницæ (3658 цæрæджы). Уыимæ ма облæсты территорийыл и 104 хъæуы.

thumb|left|200px|Пазарджичы облæсты хъæубæстæтæ
Административон æгъдауæй облæст дихгонд у 11 хъæубæстæйыл:
# Батак (хъæубæстæ) (6646 адæмаджы),
# Белово (хъæубæстæ) (9973 адæмаджы),
# Брацигово (хъæубæстæ) (10 269 адæмаджы),
# Лесичово (хъæубæстæ) (5970 адæмаджы),
# Панагюриште (хъæубæстæ) (27 586 адæмаджы),
# Пазарджик (хъæубæстæ) (125 290 адæмаджы),
# Пештерæ (хъæубæстæ) (23 314 адæмаджы),
# Ракитово (хъæубæстæ) (15 864 адæмаджы),
# Септември (хъæубæстæ) (27 741 адæмаджы),
# Стрелчæ (хъæубæстæ) (5606 адæмаджы),
# Велинград (хъæубæстæ) (43 945 адæмаджы).

## Фиппаинæгтæ

*
Перничы облæст

**Перничы облæст** () у облæст Болгарийы ныгуылæны.

Йæ административон центр у сахар Перник (84 827 цæрæджы), Болгарийы сæйраг сахар Софияйæ хуссар-ныгуылæнырдæм.

Облæсты фæзуат у 2392 км². Хæххон облæст у, рæстæмбис бæрзæнд — 720 м.

Перничы облæст æмарæн у
* скæсæны — Софияйы сахары облæст æмæ Софияйы облæстытимæ;
* хуссары — Кюстендилы облæстимæ;
* цæгат æмæ ныгуылæны — Сербиимæ.

## Цæрджытæ
2008 азы июлмæ облæсты цардысты 142 519 адæймаджы.

Сахар Перничы йеддæмæ, облæсты ма ис 5 æндæр сахары — Батановци (2362 цæрæджы), Брезник (4234 цæрæджы), Земен (1995 цæрæджы), Радомир (15 437 цæрæджы), Трын (2688 цæрæджы). Уыимæ ма Перничы облæсты ис 165 хъæуы.

Административон æгъдауæй облæст дихгонд у 6 хъæубæстæйыл:
left|220px|thumb|Перничы облæст 
# Брезник (хъæубæстæ) (7586 адæмаджы).
# Ковачевци (хъæубæстæ) (2555 адæмаджы).
# Перник (хъæубæстæ) (101 631 адæмаджы).
# Радомир (хъæубæстæ) (22 334 адæмаджы).
# Трын (хъæубæстæ) (4847 адæмаджы).
# Земен (хъæубæстæ) (3566 адæмаджы).


## Фиппаинæгтæ

*
Плевены облæст

**Плевены облæст** у Болгарийы 28 облæстытæй иу, лæууы бæстæйы цæгаты, Дунайы дæлвæзы.

2001 азы адæмы сфыстмæ гæсгæ облæсты цардысты 311&nbsp;985 адæймаджы, уыдонæй фылдæр хай сты болгайрæгтæ — 280&nbsp;475 адæймаджы. 16&nbsp;931 адæймаджы сæхи схуыдтой туркæгтæ (уыдоны ’хсæн иуæй-иу пысылмон цигайнæгтæ) æмæ 9&nbsp;777 адæймаджы — цигайнæгтæ.

275&nbsp;112 адæймаджы сæ диныл нымайынц растуырнæг дин, 15&nbsp;681 адæймаджы сты пысылмæттæ, 7065 адæймаджы — католиктæ.

283&nbsp;626 адæймагæн сæ мадæлон æвзаг у болгайраг, 14&nbsp;947 адæймагæн — туркаг, 8861 адæймагæн та — цигайнаг.

## Фиппаинæгтæ

*
Пловдивы облæст

**Пловдивы облæст** () у Болгарийы Хуссар-Центрон регионы облæст. Йæ административон центр у сахар Пловдив (376&nbsp;501 цæрæджы).

Облæст цы территори ахсы, уый фæзуат у 5972,89 км².

## Цæрджытæ
2008 азы июлмæ облæсты цардысты 740&nbsp;878 адæймаджы.

Сахар Пловдивы йеддæмæ, облæсты ма ис æндæр 17 сахары — Асеновград (55 405 цæрæджы), Баня (3626 цæрæджы), Брезово (2002 цæрæджы), Калофер (3274 цæрæджы), Карлово (26 158 цæрæджы), Клисурæ (1317 цæрæджы), Кричим (9039 цæрæджы), Куклен (6266 цæрæджы), Лыки (2751 цæрæджы), Первомай (15 312 цæрæджы), Перуштицæ (5354 цæрæджы), Раковски (16 287 цæрæджы), Сопот (10 011 цæрæджы), Садово (2454 цæрæджы), Стамболийски (12 333 цæрæджы), Сыединение (6098 цæрæджы), Хисаря (8013 цæрæджы). Уыимæ ма облæсты территорийыл ис 197 хъæуы.

Административон æгъдауæй облæст дихгонд у 18 хъæубæстæйыл:
left|210px|thumb|Пловдивы облæсты хъæубæстæтæ
# Асеновград (хъæубæстæ) (69 032 адæмаджы).
# Брезово (хъæубæстæ) (8118 адæмаджы).
# Калояново (хъæубæстæ) (12 328 адæмаджы).
# Карлово (хъæубæстæ) (56 960 адæмаджы).
# Хисаря (хъæубæстæ) (13 828 адæмаджы).
# Куклен (хъæубæстæ) (6876 адæмаджы).
# Кричим (хъæубæстæ) (9026 адæмаджы).
# Лыки (хъæубæстæ) (3674 адæмаджы).
# Марицæ (хъæубæстæ) (30 506 адæмаджы).
# Первомай (хъæубæстæ) (29 666 адæмаджы).
# Перуштицæ (хъæубæстæ) (5342 адæмаджы).
# Пловдив (хъæубæстæ) (376 663 адæмаджы).
# Раковски (хъæубæстæ) (27 803 адæмаджы).
# Родопи (хъæубæстæ) (32 018 адæмаджы).
# Садово (хъæубæстæ) (15 145 адæмаджы).
# Сыединение (хъæубæстæ) (11 042 адæмаджы).
# Сопот (11 123 адæмаджы).
# Стамболийски (хъæубæстæ) (21 728 адæмаджы).

## Транспорт
1980 азæй фæстæмæ Пловдивы ис æхсæнадæмон аэропорт.

Облæсты зæххытыл цæуынц Европæйы ахсджиаг фæндæгтæ — транспортон коридор № 4 (Европæ — Ази) æмæ транспортен коридор № 8 (Бургас — София — Тиранæ).

## Фенддæгтæ
thumb|Асеновы фидар Пловдивы облæсты хохы
* Асеновы фидар () Асеновградмæ ’ввæхс.
* Моладзандон Бачковски (), Болгарийы зæронддæр молдзандæтты иу.
* Дæсгæйттæ рагон фракиаг зæппæдзтæ.

## Фиппаинæгтæ

*
Разграды облæст

**Разграды облæст** () у Болгарийы цæгат-скæсæны облæст. Йæ административон центр у сахар Разград (38&nbsp;177 цæрæджы).

Облæст цы территори ахсы, уый фæзуат у 2637 км².

## Цæрджытæ
2008 азы июлмæ облæсты цардысты 142&nbsp;074 адæймаджы.

Сахар Разграды йеддæмæ облæсты ма ис æндæр 5 сахары — Завет (3585 цæрæджы), Исперих (10 261 цæрæджы), Кубрат (8920 цæрæджы), Лозницæ (2448 цæрæджы), Цар-Калоян (4172 цæрæджы). Уыимæ ма облæсты территорийылис 96 хъæуы.

Административон æгъдауæй облæст дихгонд у 7 хъæубæстæйыл:
left|200px|thumb|Разграды облæст
# Исперих (хъæубæстæ) (25 095 адæмаджы).
# Кубрат (хъæубæстæ) (21 555 адæмаджы).
# Лозницæ (хъæубæстæ) (10 127 адæмаджы).
# Разград (хъæубæстæ) (58 338 адæмаджы).
# Самуил (хъæубæстæ) (8263 адæмаджы).
# Цар-Калоян (хъæубæстæ) (6777 адæмаджы).
# Завет (хъæубæстæ) (11 919 адæмаджы).

## Фенддæгтæ
thumb|Осенецы хъæуы библиотекæ
Разградмæ ’ввахс ис рагон ромаг сахар Абритусы байзæддæгтæ. Разграды мидæг — мæзджыт «Ибрахим паша», Разграды ссæрибарæн монумент () æмæ æндæртæ.

## Фиппаинæгтæ

*
Русейы облæст

**Русейы облæст** () у Болгарийы Цæгат-Централон регионы облæст. Йæ административон центр у сахар Русе (168&nbsp;048 цæрæджы).

Облæст цы территори ахсы, уый фæзуат у 2791 км².

## Цæрджытæ
2008 азы маймæ облæсты цардысты 265&nbsp;061 адæймаджы. Русейы сахары йеддæмæ облæсты ис æндæр аст сахары — Борово (Болгарийы сахар) (2546 цæрæджы), Бялæ (9841 цæрæджы), Ветово (5093 цæрæджы), Глоджево (3814 цæрæджы), Сеново (1593 цæрæджы), Две-Могили (4520 цæрæджы), Мартен (3813 цæрæджы) æмæ Сливо-Поле (3427 цæрæджы). Уыимæ ма Русейы облæсты территорийыл ис 74 хъæуы.

thumb|left|250px|Русейы облæст
Административон æгъдауæй облæст дихгонд у аст хъæубæстæйыл:
# Борово (7 193 адæмаджы),
# Бялæ (16 064 адæмаджы),
# Ветово (15 767 адæймаджы),
# Две-Могили (10 784 адæймаджы),
# Иваново (10 685 адæймаджы),
# Русе (185 449 адæймаджы),
# Сливо-Поле (12 436 адæмаджы),
# Ценово (6 683 адæймаджы).

## Фенддæгтæ
* Телеуынынады мæсыг.
* Сахары архитектурæ Русейы.
* Цæугæдон Дунай.
* Транспорты националон музей.

## Фиппаинæгтæ

*
Силистрæйы облæст

**Сили́стрæйы облæст** () у Болгарийы Цæгат-Скæсæйнаг регионы облæст. Йæ административон центр у сахар Силистрæ.

Силистрæйы облæсты фæзуат у 2846 км².

Цæрджыты нымæц у 142 мин адæймаджы, кæцытæ цæрынц 5 сахары æмæ 113 хъæуы. Облæст административон æгъдауæй дихгонд у 7 хъæубæстæйыл.

## Силистрæйы облæсты хъæубæстæтæ
left|230px|thumb|Силистрæйы облæст
# Алфатар (хъæубæстæ)
# Дулово (хъæубæстæ)
# Главиницæ (хъæубæстæ)
# Кайнарджа (хъæубæстæ)
# Силистрæ (хъæубæстæ)
# Ситово (хъæубæстæ)
# Тутракан (хъæубæстæ)

## Фиппаинæгтæ

*
Сливены облæст

**Сливены облæст** () у Болгарийы Хуссар-Скæсæйнаг регионы облæст. Йæ административон центр у сахар Сливен (95,4 мин ад.).

## Географи
Облæст лæууы хæхтæ Стара-Планинæйы хуссарырдæм. Облæст цы территори ахсы, уый фæзуат у 3544,066 км², ома æппæт Болгарийы территорийы 3,19 %. Уыцы зæххæй хъæууон хæдзарады зæххытæ сты 52 %, цæрæнуæтты зæххытæ — 3,5 %, хæххон районтæ — 40 %.

Облæст æмарæн у:
* цæгат-ныгуылæны — Велико-Тырновойы облæстимæ,
* цæгаты — Тырговиштейы облæстимæ,
* цæгат-скæсæны — Шумены облæстимæ,
* ныгуылæны — Стара-Загорæйы облæстимæ,
* скæсæны — Бургасы облæстимæ æмæ
* хуссар-скæсæны — Ямболы облæстимæ.

Дæрддзæгтæ:
* Болгарийы сæйраг сахар Софиямæ — 288 км;
* Болгарийы стырдæр порт Бургасмæ — 108 км;
* Болгарийы дыккаг стырдæр порт Варнæмæ — 195 км.
Бургасы æхсæнадæмон аэропорт у Сливены облæстмæ хæстæгдæр, æмæ йæ цæрджытæ уымæй пайда кæнынц.

## Цæрджытæ
Облæсты цæрынц 218 474 адæймаджы. Сахар Сливены йеддæмæ, облæсты ма ис æндæр фондз сахары — Нова-Загорæ, Кермен, Шивачево, Котел æмæ Твырдицæ. Уыимæ ма Сливены облæсты территорийыл ис 113 хъæуы.

Административон æгъдауæй облæст дихгонд у цыппар хъæубæстæйыл: Котел (21 195 цæрæджы), Нова-Загорæ (43 141 цæрæджы), Сливен (130 226 цæрæджы) æмæ Твырдицæ (14 607 цæрæджы). Цæрджыты æнгомад у 59 ад./км² (2006).

## Хицауад
2004-2009 азты облæсты сæргълæууæгæй куыста Христинæ Чолакова, 2009-æм азы августæй облæсты сæргълæууæг у Марин Каврыков.

## Фиппаинæгтæ

*
Смоляны облæст

**Смоляны облæст** () у Болгарийы хуссары хæххон облæст. Йæ административон центр у сахар Смолян (32 824 цæрæджы), лæууы болгайраг сæйраг сахар Софияйæ хуссар-ныгуылæнырдæм.

Облæст цы территори ахсы, уый фæзуат у 3193 км².

Смоляны облæст æмарæн у
* ныгуылæны — Благоевграды облæстимæ;
* цæгат-ныгуылæны — Пазарджичы облæстимæ;
* цæгаты — Пловдивы облæстимæ;
* скæсæны — Кырджалийы облæстимæ;
* хуссары та — Гречъимæ.

## Цæрджытæ
2008 азы июлмæ облæсты цардысты 130&nbsp;043 адæймаджы.

Сахар Смоляны йеддæмæ облæсты ис ма æндæр авд сахары — Девин (7090 цæрæджы), Доспат (2527 цæрæджы), Златоград (7808 цæрæджы), Мадан (6929 цæрæджы), Неделино (4784 цæрæджы), Рудозем (4058 цæрæджы), Чепеларе (5664 цæрæджы). Уыимæ ма Смоляны облæсты территорийыл ис 234 хъæуы.

Административон æгъдауæй облæст дихгонд у 10 хъæубæстæйыл:
left|250px|thumb|Смоляны облæст 
# Баните (хъæубæстæ) (5337 адæймаджы).
# Борино (хъæубæстæ) (3834 адæймаджы).
# Девин (хъæубæстæ) (13 599 адæймаджы).
# Доспат (хъæубæстæ) (9634 адæймаджы).
# Мадан (хъæубæстæ) (13661 адæймаджы).
# Неделино (хъæубæстæ) (7677 адæймаджы).
# Рудозем (хъæубæстæ) (10 533 адæймаджы).
# Смолян (хъæубæстæ) (44 233 адæймаджы).
# Чепеларе (хъæубæстæ) (8260 адæймаджы).
# Златоград (хъæубæстæ) (13 275 адæймаджы).

## Фенддæгтæ
Смоляны облæст у цымыдисæг хæххон регион. Ис дзы Болгарийы зымæгон туризмы зынгæдæр артдзæст курортон комлпекс Пампорово. Архитектурон æмæ историон фенддæгтæ дæр дзы бирæ ис.

## Фиппаинæгтæ

*
Стара-Загорæйы облæст

**Стара-Загорæйы облæст** () — облæст Болгарийы централон хайы, ацы бæстæйы 28 облæстытæй иу, йæ фæзуатмæ гæсгæ 5-æм. Сæйраг сахар — Стара-Загорæ, цæрджытæ — 371 917 адæймаджы (2008 азы 16 июнмæ гæсгæ).

Облæсты фæзуат — 5151 км². Регистрацион код — *СТ*

## Цæрджытæ
Куыд æппæт бæстæйы, афтæ Стара-Загорæйы облæсты дæр цæрджыты нымæц къаддæр кæны. Уымæн йæ аххосты ’хсæн сты интенсивон миграци æмæ чысыл гуырынад.
2005 азы облæсты цардысты 410 мин адæймаджы, 2007 азы та — æрмæст 389 мин.

Стырдæр сахартæ сты Стара-Загорæ (183 мин) æмæ Казанлык (90 мин).

## Экономикæ
2003 азы Старæ-Загорæйы облæст ахста Болгарийы облæстыты ’хсæн æртыккаг бынат адæймаджы размæцыды индексмæ гæсгæ (ИНО-йы официалон доклад). 2004 азы фæсарæйнаг инвестицитæ облæстмæ уыдысты 838 милуан евройы, кæд æмæ æппæт бæстæмæ бацыд 2.020 млн (ома, æппæт фæсарæйнаг инвестицитæй 41,5%). Уыцы ’хцайæ фылдæр хай цыд энергетикæмæ — энергетикон комплекс Марицæ Изток аразынмæ.

Стара-Загорæйы облæсты лæууы бæстæйы стырдæр бæгæныуадзæн завод — «Загорка», кусынц дзы 800 адæймаджы. «Загорка» уадзы Болгарийы бæгæныйæ 30%. Æндæр куыстуæтты ’хсæн тамакойы комбинат «Слънце — БТ — Стара Загора», макаронтæуадзæн завод «Загария», хойраджы индустрийæн машинæтæаразæн завод «Хранинвест — Хранмашкомплект», згъæры конструкциты завод æмæ æндæртæ.

Облæст у хъæууон хæдзарады ахсджиаг регион. Садзынц дзы мæнæу, техникон культурæтæ, халсартæ, сæнæфсир. 1950 азæй фæстæмæ дарынц фысвосы бынæттон хуыз — лыстæг къуымбил дзы райсынмæ.

Стара-Загорæ у Хуссар Болгарийы ахсджиагдæр транспортон æлхынцъытæй иу. Ууыл цæуы æфсæнвæндаджы къабаз Русе — Подковæ.

## Æмгуыстад
Стара-Загорæйы облæстмæ ис сæрмагонд культурон æмæ экономикон бастдзинад уæрæсейаг Самарæйы облæстимæ (1999 азæй).

## Фиппаинæгтæ

*
Тырговиштейы облæст

**Тырговиштейы облæст** () у Болгарийы цæгаты облæст. Йæ административон центр у сахар Тырговиште. Облæсты цæрынц 142&nbsp;073 адæймаджы (2008). Облæст цы территори ахсы, уый фæзуат у 2710,4 км² (Болгарийы фæзуатæй 1,8 %).

Цæгат-ныгуылæны æмарæн у Русейы облæстимæ, цæгат-скæсæны — Разграды облæстимæ, скæсæны — Шумены облæстимæ, хуссары — Сливены облæстимæ æмæ ныгуылæны — Велико-Тырновойы облæстимæ.

## Административон дих
Административон æгъдауæй облæст дихгонд у фондз хъæубæстæйыл:
thumb|left|200px|Тырговиштейы облæст
# Антоново (хъæубæстæ)
# Омуртаг (хъæубæстæ)
# Опакæ (хъæубæстæ)
# Попово (хъæубæстæ)
# Тырговиште (хъæубæстæ)

## Галерей

Elenovo-Targovishte-district-mayors.jpg|Еленовойы хъæуы администрацийы агъуыст
Selo Berkovski Popovsko.JPG|Берковскийы хъæуы уынд
Lomtsi-central-street.jpg|Ломцыйы хъæуы сæйраг уынг
Osikovo-Targovishte-church.jpg|Осиковойы хъæуы аргъуан


## Фиппаинæгтæ

*
Хасковойы облæст

**Хасковойы облæст** () у Болгарийы хуссары облæст,  Турк æмæ Гречъимæ æмарæн. Йæ административон центр у сахар Хасково.

Облæсты территорийы фæзуат у 5543 км², цæрджыты нымæц — 279&nbsp;067 адæймаджы.

Административон æгъдауæй облæст дихгонд у 11 хъæубæстæйыл:
left|220px|thumb|Хасковойы облæст
# Димитровград (хъæубæстæ)
# Ивайловград (хъæубæстæ)
# Харманли (хъæубæстæ)
# Хасково (хъæубæстæ)
# Любимец (хъæубæстæ)
# Маджарово (хъæубæстæ)
# Минерални-Бани (хъæубæстæ)
# Симеоновград (хъæубæстæ)
# Стамболово (хъæубæстæ)
# Свиленград (хъæубæстæ)
# Тополовград (хъæубæстæ)

*
Софияйы облæст

**Софияйы облæст** () у ныгуылæн Болгарийы облæст. Йæ административон центр у паддзахады сæйраг сахар София, фæлæ уыцы сахар облæсты дæлбар нæу, ис æм хицæн административон иуæг — Софияйы сахары облæст.

Софияйы облæст цы территори ахсы, уый фæзуат у 7059 км². Облæст у хæххон, лæууы, Софияйы алфамбылай цæфхады хуызæн цы хæхтæ и, уыдоныл. Уыцы хæхты къахынц æрхуыйы æрзæт, Пирдопы та кусы æрхуыйы комбинат, кæцы Европæйы стырдæрыл нымад у.

Софияйы облæст æмарæн у:
* цæгаты — Монтанæйы облæст æмæ Врацæйы облæстытимæ;
* цæгат-скæсæны — Ловечы облæстимæ;
* скæсæны — Пловдивы облæстимæ;
* хуссар-скæсæны — Пазарджичы облæстимæ;
* хуссары — Благоевграды облæстимæ;
* хуссар-ныгуылæны — Кюстендилы облæстимæ;
* ныгуылæны — Перничы æмæ Софияйы сахары облæстытимæ;
* цæгат-ныгуылæны — Сербиимæ.

## Цæрджытæ
2008 азы облæсты цардысты 256 140 адæймаджы.

Облæсты ис 18 сахары — Божуриште (4970 цæрæджы), Ботевград (22 104 цæрæджы), Годеч (4604 цæрæджы), Долна-Баня (4812 цæрæджы), Драгоман (3419 цæрæджы), Елин-Пелин (7045 цæрæджы), Етрополе (11 687 цæрæджы), Златицæ (5364 цæрæджы), Ихтиман (13 792 цæрæджы), Копривштицæ (2537 цæрæджы), Костенец (7344 цæрæджы), Костинброд (11 824 цæрæджы), Момин-Проход (1757 цæрæджы), Пирдоп (8105 цæрæджы), Правец (4555 цæрæджы), Самоков (28 150 цæрæджы), Своге (8512 цæрæджы), Сливницæ (7602 цæрæджы). Уыимæ ма Софияйы облæсты территорийыл ис 265 хъæуы.

Административон æгъдауæй облæст дихгонд у 22 хъæубæстæйыл:

# Антон (хъæубæстæ) (1634 адæмаджы).
# Божуриште (хъæубæстæ) (7144 адæмаджы).
# Ботевград (хъæубæстæ) (34 880 адæмаджы).
# Долна-Баня (хъæубæстæ) (4827 адæмаджы).
# Драгоман (хъæубæстæ) (5524 адæмаджы).
# Елин-Пелин (хъæубæстæ) (22 920 адæмаджы).
# Етрополе (хъæубæстæ) (13 512 адæмаджы).
# Годеч (хъæубæстæ) (5626 адæмаджы).
# Горна-Малинæ (хъæубæстæ) (6216 адæмаджы).
# Ихтиман (хъæубæстæ) (18 838 адæмаджы).
# Копривштицæ (хъæубæстæ) (2536 адæмаджы).
# Костенец (хъæубæстæ) (13 655 адæмаджы).
# Костинброд (хъæубæстæ) (17 104 адæмаджы).
# Мирково (хъæубæстæ) (2627 адæмаджы).
# Пирдоп (хъæубæстæ) (8937 адæмаджы).
# Правец (хъæубæстæ) (8473 адæмаджы).
# Самоков (хъæубæстæ) (40161 адæмаджы).
# Сливницæ (хъæубæстæ) (9563 адæмаджы).
# Своге (хъæубæстæ) (22 657 адæмаджы).
# Чавдар (хъæубæстæ) (1362 адæмаджы).
# Челопеч (хъæубæстæ) (1772 адæмаджы).
# Златицæ (хъæубæстæ) (6172 адæмаджы).

## Фиппаинæгтæ

*
Ямболы облæст

**Ямболы облæст** () у Болгарийы Хуссар-Скæсæйнаг регионы облæст. Йæ административон центр у Ямбол. Облæсты цæрынц 156&nbsp;070 адæймаджы.

Цæгаты облæст æмарæн у Сливены облæстимæ, ныгуылæны — Хасковойы облæстимæ, скæсæны — Бургасы облæстимæ, хуссары та у паддзахадон арæн Турчы Республикæимæ.

Облæст цы территори ахсы, уый фæзуат у 3335,5 км², уый у æппæт Болгарийы территорийы 3,1 %.

Административон æгъдауæй облæст дихгонд у фондз хъæубæстæйыл:
# Болярово,
# Елхово,
# Стралджæ,
# Тунджæ æмæ
# Ямбол.

Облæсты ис цыппар сахары — Ямбол, Стралджæ, Елхово æмæ Болярово — æмæ 105 хъæуы.

## Фиппаинæгтæ

*
Форт-Росс

**Форт-Росс** (, ) у раздæры уырыссаг хъæу æмæ фидар Калифорнийы, 80 километры Сан-Францискойы æддæмæ. Форт-Росс уыди æппæты хуссарддæр уырыссаг хъæу Цæгат Америкæйы. Ныртæккæ уый у историон парк (историон хæзнайы объект).

Категори:Уæрæсейы раздæры колонитæ
Категори:АИШ-ы музейтæ
Софияйы сахары облæст

**Софияйы сахары облæст** () у Болгарийы облæст бæстæйы ныгуылæны. Облæсты административон центр у паддзахады сæйраг сахар — София.

Облæст цы территори ахсы, уый фæзуат у 1344 км².

Софияйы сахары облæст æмарæн у
* цæгаты, скæсæны æмæ хуссары — Софияйы облæстимæ;
* ныгуылæны — Перничы облæстимæ.

## Цæрджытæ
Облæсты цæрынц 1 170 842 адæймаджы.

Мегаполис Софияйы йеддæмæ облæсты ма ис æндæр æртæ сахары: Банкя, Бухово æмæ Нови-Искыр. Уыимæ ма облæсты территорийыл лæууынц 34 хъæуы.

Административон æгъдауæй облæсты иу хъæубæстæ и — Столичнæ.

## Фиппаинæгтæ

*